Here is a page extracted from Wikipedia that may contain CSS, HTML, and a lot of unformatted text.

Title: 1965 के भारत-पाक युद्ध
Content: 1965 के भारत-पाकिस्तान युद्ध अप्रैल 1965 से सितंबर 1965 के बीच भारत आ पाकिस्तान के बीच बढ़त कड़वाहट के नतीजा रहे। पाकिस्तान ऑपरेशन जिब्राल्टर के नाँव से एगो अभियान चलवलस जेवना के मुख्य उद्देश्य जम्मू-कश्मीर में सेना घुसा के भारत के सत्ता के खिलाफ इंसरजेंसी में शामिल होखे के रहे।
भारत एकर जबाब पुरा खुला लड़ाई के रूप में दिहलस आ पच्छिमी पाकिस्तान पर हमला क दिहलस। सतरह दिन चलल एह लड़ाई में दुनों ओर से हजारन लोग मारल गइल आ ई दुसरा बिस्व जुद्ध के बाद ई टैंक के सभसे बड़हन लड़ाई भी बनल। अंतर्राष्ट्रीय हस्तक्षेप के बाद दुनों देश के बीच में सीज फायर के घोषणा भइल आ अंत में ताशकंद समझौता भइल।

लड़ाई के परिणाम के बारे में दुनों देश अपना के जीतल बतावे लें हालाँकि, समीक्षक लोग के बिचार में एह में भारत के ढेर फ़ायदा भइल आ ऊ दक्खिन एशिया के एगो मजबूत ताकत के रूप में सामने आइल। एह लड़ाई के समय भारत के प्रधानमंत्री लालबहादुर शास्त्री के भारत में काफ़ी तारीफ़ मिलल।

संदर्भ

भारत के इतिहास
पाकिस्तान के इतिहास
भारत–पाकिस्तान संबंध